Ιωάννα της Ναβάρρας (αντιβασίλισσα)

Η Ιωάννα (, , 1382 - Ιούλιος 1413) από των Οίκο των Καπετιδών-Εβρέ ήταν η διάδοχος του θρόνου της Ναβάρρας το 1402–1413 και αντιβασίλισσα της Ναβάρρας κατά την απουσία του πατέρα της το 1409–1411. 

 Βιογραφία 
Ήταν το μεγαλύτερο παιδί του βασιλιά Καρόλου Γ΄ της Ναβάρρας από τη σύζυγό του Ελενόρα των Τραστάμαρα, κόρη του Ερρίκου Β΄ της Καστίλης. Ήταν η μεγαλύτερη αδελφή τής Λευκής Α΄ της Nαβάρρας, τής Βεατρίκης συζύγου του κόμη του Λα Μαρς και τής Ισαβέλλας συζύγου του κόμη του Αρμανιάκ.

Η Ιωάννα αρχικά είχε μνηστευθεί το 1401 με τον Μαρτίνο Α΄ της Σικελίας, διάδοχο του θρόνου της Αραγωνίας. Αυτός ήταν χήρος της Μαρίας από τον Οίκο της Βαρκελώνης, η οποία δεν του είχε δώσει επιζώντα παιδιά. Ωστόσο τα σχέδια άλλαξαν και ο Μάρτιν νυμφεύτηκε τη Λευκή, αδελφή της Ιωάννας. NAVARRE, Medieval Lands Η Ιωάννα παντρεύτηκε στο Ολίτε στις 12 Νοεμβρίου 1402 τον Ιωάννη υποκόμη του Καστελμπό και διάδοχο της κομητείας Φουά της Γαλλίας. Το ζευγάρι παντρεύτηκε για 11 χρόνια, αλλά απέτυχε να γεννήσει παιδιά. Ένα μήνα μετά το γάμο της η Ιωάννα αναγνωρίστηκε ως διάδοχος του θρόνου της Ναβάρρας στην Ολίτε στις 3 Δεκεμβρίου 1402. Εκεί οι ευγενείς της Ναβάρρας ορκίστηκαν στην Ιωάννα και τον Ιωάννη ως τους μελλοντικούς ηγεμόνες τους. Αυτό έγινε μετά το πρόωρο τέλος των μοναδικών αδελφών της Ιωάννας, του Καρόλου (απεβ. 5 ετών) και του Λουδοβίκου (απεβ. νήπιο), που απεβίωσαν το 1402. Henri Courteault, Gaston IV, comte de Foix, vicomte souverain de Béarn, prince de Navarre (1423–1471) (Toulouse, 1895), pp. 17–18.

Το 1404 η Ιωάννα μολύνθηκε από ευλογιά και υποβλήθηκε σε θεραπεία από τον Εβραίο γιατρό Άμπραχαμ Κομινέτο. Κατά τη διάρκεια της αντιβασιλείας της είχε τον δικό της μισθωτό γιατρό, Σάλομον Γκοθέυνο, επίσης Εβραίο. Josef Rapoport, "Los médicos judíos y su actividad en el reino de Navarra, 1349–1425", Príncipe de Viana 64, 229 (2003): 333–351.

Η Ιωάννα κυβερνούσε τη Ναβάρρα στο όνομα του πατέρα της, όσο αυτός ήταν στο Παρίσι μεταξύ 1409 και 1411. Josef Rapoport, "Los médicos judíos y su actividad en el reino de Navarra, 1349–1425", Príncipe de Viana 64, 229 (2003): 333–351. Το 1412 έγινε κόμισσα της Φουά, όταν ο σύζυγός της διαδέχθηκε τον πατέρα του στην κομητεία. Henri Courteault, Gaston IV, comte de Foix, vicomte souverain de Béarn, prince de Navarre (1423–1471) (Toulouse, 1895), pp. 17–18. Πέθανε στο πριγκιπάτο του Μπέαρν τον Ιούλιο του 1413, χωρίς παιδιά. Η μικρότερη αδερφή της Λευκή έγινε διάδοχος του θρόνου της Ναβάρρας και τελικά διαδέχθηκε τον πατέρα τους Κάρολο Γ΄ στις 8 Σεπτεμβρίου 1425.

 Καταγωγή 

 Βιβλιογραφικές αναφορές 

|-

|-

Κατηγορία:Γάλλοι του 14ου αιώνα
Κατηγορία:Ινφάντας της Ναβάρρας